**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 12.09.2022 ora 08.00 – 13.09.2022, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 13.09.2022, ora 08.00**

**RÂURI:**

**Debitele au fost în general în scădere** exceptând cursurile inferioare ale Someşului şi Bârladului, cursul mijlociu al Mureşului, cursul Siretului şi cursul superior al Prutului unde au fost în creștere prin propagare.

Pe râurile din bazinele Bega, Timiş, Bârzava, Caraş, Nera, Cerna, Vedea, bazinele inferioare ale Argeşului şi Ialomiței, cursul mijlociu şi inferior al Prutului şi cele din Dobrogea, debitele au fost staționare.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (in jurul si peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău Crișul Repede, Crișul Negru, Mureș, Bega, Timiș, Bârzava, bazinele superioare și mijlocii ale Jiului, Argeșului, Bistriţei și Trotușului, bazinele superioare ale Oltului și Ialomiței și mai mici (sub 30% din mediile multianuale lunare) pe râurile din bazinele hidrografice: Caraș, Nera, Cerna, cursul superior al Siretului, cursul inferior al Bistriței, pe râurile din bazinul Bârladului și Jijia.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în scădere** exceptând râurile din bazinele: Bega, Timiş, Bârzava, Caraş, Nera, Cerna, Vedea, Argeş, Ialomița, Buzău, Rm. Sarat, Putna, Prut unde vor fi staționare şi cursurile inferioare ale Mureşului şi cursul mijlociu şi inferior al Siretului unde vor fi în creştere prin propagare.

Sunt posibile scurgeri importante pe versanţi, torenţi şi pâraie, viituri rapide cu posibile efecte de inundaţii locale şi creşteri importante de debite şi niveluri, pe unele râuri mici zona de deal şi munte, ca urmare a precipitațiilor sub formă de aversă, mai însemnate, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNARE:**

**Debitul la intrarea în țară (secțiunea Baziaș)** în intervalul 12.09.2022 – 13.09.2022 **a fost staţionar, având valoarea de 2150 m3/s,** sub media multianuală a lunii **septembrie (3800 m3/s).**

În aval de Porțile de Fier debitele au fost în scădere pe sectoarele Gruia – Vadu Oii și Isaccea – Tulcea și în creștere pe sectorul Brăila – Galați.

**Debitul la intrarea în țară (secțiunea Baziaș) va fi în scădere (2100 m3/s).**

În aval de Porțile de Fier debitele vor fi în scădere.

**2.** **Situaţia meteorologică în intervalul 12.09.2022, ora 08.00 – 13.09.2022, ora 08.00**

**În ţara,** vremea s-a răcit față de intervalul precent, mai accentuat în jumătatea de nord a Moldovei, unde abaterile negative față de mediile climatologice specifice datei au fost de până la 7...8 grade. Cerul a fost mai mult noros în nord-estul țării, iar în celelalte regiuni a prezentat înnorări temporare ziua și a fost mai mult senin noaptea. S-au semnalat averse, local în Dobrogea, Moldova, Transilvania, la munte și pe suprafețe mai mici în restul teritoriului, iar în sud-est au fost și descărcări electrice. Cu totul izolat, în Transilvania, Delta Dunării și la munte, cantitățile de apă au depășit 15 l/mp.

Vântul a suflat slab și moderat, pe alocuri, cu intensificări, ziua, în centru, în sud și în est, dar mai ales pe crestele montane, unde la rafală s-au atins viteze de până la 70...80 km/h. Temperaturile maxime s-au încadrat între 14 grade la Darabani și Rădăuți și 28 de grade la stațiile București Băneasa și București Filaret. La ora 6 se înregistrau valori

termice cuprinse între 5 grade la Batoș, Joseni, Toplița și Târgu Lăpuș și 16 grade la Constanța-dig. Dimineața, izolat, s-a semnalat ceață în centrul Moldovei.

***OBSERVAȚII:*** *au fost emise 2 atenționări cod galben pentru fenomene meteorologice periculoase imediate.*

**La Bucureşti,** vremea s-a răcit ușor. Cerul a fost variabil, cu unele înnorări după-amiaza, când trecător, în unele cartiere, au fost averse slabe. Vântul a suflat slab și moderat. Temperatura maximă a fost de 26 de grade la Afumați și de 28 de grade la Filaret și Băneasa. La ora 06 se înregistrau 8 grade la Băneasa și 11 grade la Afumați și Filaret.

**3. Prognoza meteorologică în intervalul 13.09.2022, ora 08.00 – 14.09.2022, ora 08.00**

**În ţara,** vremea va fi răcoroasă în nordul, centrul şi estul ţării, iar în rest valorile termice vor fi apropiate de mediile multianuale specifice datei. Cerul va fi variabil, temporar cu unele înnorări și ploi slabe pe parcursul zilei, local în Moldova, în Transilvania, în zona montană și izolat în Maramureș, Dobrogea și Muntenia. Vântul va sufla slab şi moderat, cu unele intensificări în est și pe alocuri în sud-est şi la munte. Temperaturile maxime se vor încadra între 16 și 26 de grade, iar cele minime între 6 şi 15 grade, mai scăzute în zonele depresionare, până spre 3 grade în estul Transilvaniei.

Dimineața și noaptea, în zonele joase, în special din centrul teritoriului izolat se va semnala ceață.

**La Bucureşti,** vremea va fi predominant frumoasă. Cerul va fi variabil, cu unele înnorări după-amiaza. Vântul va sufla slab și moderat. Temperatura maximă se va situa în jurul valorii de 25 de grade, iar cea minimă va fi de 11...12 grade, mai scăzută în zona preorășenească spre 8 grade.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, **s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni), în data de 09.09.2022, **la staţia cu indicativul DJ-3** şi în data de 10.09.2022, **la staţia cu indicativul DJ-3.**

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă* Dobrogea-Litoral**

In data de 05.09.2022 fl.Dunarea in Sectiunea Cernavoda s-a inregistrat un debit de453 mc/s, respectiv un nivel de *-113 cm.* In acest sens se trece la incetarea aplicarii treptelor 1, 2 si 3 de restrictii la folosintele care se alimenteaza cu apa din Dunare, pe sectorul Chiciu – Cernavoda – Harsova fiind valabila in continuare faza de atentionare/avertizare pana la cresterea nivelului/debitului, astfel:

* + in scop potabil: S.C. R.A.J.A. S.A. Constanta – Sursa de apa potabila Cernavoda;
	+ transport: C.N. A.C.N. Agigea cu alimentare apa din Dunare;
	+ industrie: S.C. Sarme si Cabluri S.A. Harsova;
	+ irigatii: Ag. N.I.F. Filiala Imbunatatiri Funciare Constanta; O.U.A.I. Ostrov-Babusa si O.U.A.I. Ostrov-Regie;
	+ piscicultura: SC Aquarom Elite Distribution Buc.–Am. pisc. Oltina si SC Danubiu Elite Buc. –Am. pisc. Dunareni;

De asemenea, se trece la incetarea aplicarii fazei de atentionare/avertizare si a treptei 1 de restrictii pentru folosinta SNN CNE- Cernavoda.

***Administratia Bazinala de Apă* Prut Bârlad**

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele: S.C. CC & PES S.R.L., S.C. Noralex S.R.L., S.C. Piscicola S.R.L.; SC ACVACOM SRL și SC MIHPES SRL - corespunzator treptei a III-a de aplicare a restrictiilor; Universitatea Alexandru Ioan Cuza - Statiunea de cercetare dezvoltare Horpaz – piscicultura - corespunzator treptei I de aplicare a restrictiilor.
* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

***Administratia Bazinala de Apă* Siret**

* **Județul Suceava**: Debitele cursurilor de apa din Bazinul hidrografic Siret precum si gradul de umplere al acumularilor asigura in prezent cerintele utilizatorilor de apa din surse de suprafata, cu exceptia unei folosinte din judetul Suceava in care se aplica planul de restrictii - SPAAC Patrauti- treapta III.

Direcția Comunicare